સ્તેપનાકિયર્તમાં અમે સપ્તાહ પહેલાં જ્યાં ઊભા હતાં ત્યાં આજે પણ કશું બદલાયું નથી. 

રસ્તાઓ ખાલી છે. કેટલીક ગાડીઓ છે. દુકાનો બંધ છે. સાંજ પળવાની છે પણ શહેર સંપૂર્ણરીતે અંધારામાં ડૂબી ગયેલું ભાસે છે. સ્તેપનાકિયર્તમાં વીજળી છે જોકે, શહેરના લોકો ઘરની લાઇટો ચાલુ નથી કરતા. એમને ભય છે કે એવું કરશે તો તેમના પર ડ્રૉનથી હુલો કરી દેવાશે. 

અમે શહેરની જે હોટલમાં રોકાયાં હતાં, તેના મૅનેજરે અમને જણાવ્યું કે ઓરડાની લાઇટો ચાલુ નહીં કરી શકાય. 

સ્થાનિક નાગરિક તિગરાને અમને જણાવ્યું કે શહેર પર કેટલાય દિવસોથી બૉમ્બ નથી વરસાવાયા એમ છતાં પણ લોકો ઍપાર્ટમૅન્ટને બદલે બૅઝમૅન્ટમાં રહી રહ્યા છે. 

મેં તેમને યુદ્ધવિરામ અંગે પૂછ્યું તો તેમનો જવાબ હતો, "હાં અહીં કોઈ યુદ્ધવિરામ નથી અને અહીં ક્યારેય કોઈ યુદ્ધવિરામ હતું જ નહીં." 

રશિયાથી હથિયારોની દાણચોણી કરવાનો આરોપ 

અઝરબૈજાનના રાષ્ટ્રપતિ ઇલહામ અલિયેવે કહ્યું કે રશિયાને આર્મેનિયામાં થઈ રહેલી 'હથિયારોની દાણચોરી' મામલે અઝરબૈજાને રશિયાને ધ્યાન આપવા જણાવ્યું છે. 

અઝરબૈજાન અને આર્મેનિયા વચ્ચે નાગોર્નો-કારાબાખ વિસ્તારમાં 27 સપ્ટેમ્બરથી યુદ્ધ ચાલી રહ્યું છે. 

રશિયાની સરકારી ન્યૂઝ એજન્સી ટીએએસએસને 19 ઑક્ટોબરે આપેલા એક ઇન્ટર્વ્યૂમાં અલિયેવે એવું પણ જણાવ્યું કે અઝરબૈજાન પોતાની એ માગોથી પાછળ હઠી ગયું હતું, જેમાં આર્મેનિયાને કબજે કરાયેલા વિસ્તારને છોડી દેવા માટે સમય નક્કી કરવા માટે જણાવાયું હતું.

તેમણે નાગોર્નો-કારાબાખની લડાઈમાં સમજૂતી માટે બનાવાયેલા ઓએસસીઈ મિસ્ક સમૂહના 'પાયાના નિયમો' પર પણ વાત કરી. 

આ નિયમોમાં આર્મેનિયાને અઝરબૈજાના રસ્તે રશિયા જવા માટે માર્ગ આપવાની વાત પણ સામેલ છે. 

'રશિયાથી મળે છે હથિયાર'

અલિયેવે કહ્યું કે રશિયામાંથી મોટા પ્રમાણમાં હથિયારો આર્મેનિયામાં કથિત રીતે પહોંચાડવામાં આવી રહ્યાં છે. 

તેમણે જણાવ્યું, "અમે રશિયાને જણાવી દીધું છે કે અમને લાગે છે કે આ દાણચારી થઈ રહી છે. અમારા માટે એ માનવું મુશ્કેલ છે કે તટસ્થ રહેનારા ઓએસસીઈ મિસ્ક સમૂહમાં સામલે રશિયા યુદ્ધની સ્થિતિમાં આર્મેનિયાને હથિયાર પહોંચાડી રહ્યું છે. "

"અમને મળેલી જાણકારી અનુસાર આર્મેનિયન મૂળના મોટા રશિયન વેપારીઓ હથિયારોની દાણચારીમાં સામેલ છે. રશિયાને આ અંગેની જાણકારી આપવાનો અમારો ઉદ્દેશ છે કે તે આ મામલે ઉકેલ લાવે."

અઝરબૈજાન પહેલાં પણ આર્મેનિયા પર આરોપ લગાવતું હતું કે તે માનવીય મદદના નામે રશિયા અને યુરોપથી ગેરકાયદે... \n\nમને ઉપરના લેખ માટે સારું શીર્ષક આપો.
અઝરબૈજાન-આર્મેનિયા યુદ્ધ : 'લાઇટ ચાલુ કરીએ તો બૉમ્બ વરસવાનો ડર'